<p style="text-align: justify;">इंडिया में बॉलीवुड का आज भी बोलबाला है। यहां गायक हो, म्यूजिशियन हो या फिर अभिनेता उन्हें बॉलीवुड ही स्टार बनाता है। यह कहना है म्यूजिक कंपोजर राज आशू का। मप्र के शहडोल में बचपन बिता चुके राज म्यूजिक इंडस्ट्री में तेजी से अपनी जगह बना रहे हैं।</p>

<p style="text-align: justify;"><strong>शहडोल ने दिया म्यूजिक का कीड़ा</strong></p>

<p style="text-align: justify;">मेरी पढ़ाई-लिखाई शहडोल से हुई है। फादर की जॉब थी शहडोल में, पूरा बचपन यहीं बीता। बस उसी दौरान धीरे-धीरे म्यूजिक में मन रमने लगा। स्कूल में गाता था। फिर म्यूजिक सीखना शुरू किया। जब कॅरियर इसी में बनाने की बात की तो परिवार ने पूरा सपोर्ट किया। हालांकि, वह भी डरे हुए थे कि क्या सच में यह फील्ड राज को जिंदगी में बेहतर मुकाम दे पाएगी।</p>

<p style="text-align: justify;"><strong>स्ट्रगल निखारता है </strong></p>

<p style="text-align: justify;">जब पहला गाना बना और पसंद किया गया तो हौसला बढ़ा और सफर शुरू हो गया। मैंने गुगल, ओला और ऐसी कई ब्रांड कंपनियों के लिए जिंगल तैयार किए हैं। फिल्म तुतक-तुतक-तुतिया, मेरे लिए बड़ा ब्रेक था क्योंकि इंडिया में अब भी बॉलीवुड ही वह दरवाजा है जो कलाकार को नेम और फेम देता है। यह मेरा पहला रिक्रिएशन था। कुछ और बॉलीवुड फिल्मों में भी म्यूजिक दिया है। अभी पूरा फोकस आने वाली फिल्म तुमसे प्यार कितना पर है।</p>

<p style="text-align: justify;"><strong>एलबम फिर आ रहे हैं</strong></p>

<p style="text-align: justify;">म्यूजिक में हर दिन नया अपडेट होता है और यह निरंतर चलने वाली प्रक्रिया है। हम देखें तो 90 के दशक में म्यूजिक एलबम का बोलबाला था। फिर यह दौर चला गया और अब वापस आ गया है। हाल ही में यू ट्यूब पर मेरे सोलो एलबम कमली- कमली को बेहद पसंद किया गया। यह लाइक इतने तेजी से मिले थे कि मैं भी हैरान रह गया था। बस अब बॉलीवुड में एक ऐसा सांग देना चाहता हूं जो हमेशा लोगों को याद रहे।</p>
