<p style="text-align: justify;"><strong>नई दिल्ली</strong>। सुप्रीम कोर्ट के फैसले के बाद दिल्ली सरकार और उपराज्यपाल अनिल बैजल के बीच कुछ मुद्दों पर तो सहमति बन गई है लेकिर ट्रांसफर- पोस्टिंग के अधिकार को लेकर अब भी तकरार जारी है। दिल्ली के मुख्यमंत्री अरविंद केजरीवाल ने केंद्र सरकार और एलजी पर सुप्रीम कोर्ट का आदेश न मानने का आरोप लगाया तो गृहमंत्री ने इसपर पलटवार किया है। गृह मंत्रालय की ओर से कहा गया है कि इस मामले में कोई अंतिम राय बनाना कानून के खिलाफ होगा क्योंकि यह मुद्दा सुप्रीम कोर्ट में विचाराधीन है। इससे पहले दिल्ली के मुख्यमंत्री अरविंद केजरीवाल ने केंद्रीय गृहमंत्री राजनाथ सिंह से मिलने का समय मांगा जिससे कि वह दिल्ली में सत्ता टकराव पर सुप्रीम कोर्ट के आदेश का क्रियान्वयन सुनिश्चित करने का आग्रह कर सकें।</p>

<p style="text-align: justify;"><strong>एलजी नहीं मान रहे सुप्रीम कोर्ट का आदेश: </strong></p>

<p style="text-align: justify;">केजरीवाल इधर सीएम अरविंद केजरीवाल ने शुक्रवार को केंद्र सरकार पर आरोप लगाया है कि वह सुप्रीम कोर्ट के आदेश की खुलेआम अवमानना कर रही है। केजरीवाल ने कहा कि एलजी इस बात पर सहमत हैं कि उन्हें दिल्ली सरकार की फाइल न भेजी जाए, लेकिन वह सर्विसेज संबंधित मामले खुद के पास रख रहे हैं। उन्होंने कहा, एलजी इस बात पर सहमत नहीं कि सेवा विभाग का नियंत्रण दिल्ली सरकार को सौंपा जाना चाहिए।</p>
