<p style="text-align: justify;"><strong>भोपाल </strong>। &nbsp; मैनिट में प्रबंधन की उपेक्षा की शिकार फैकल्टी को छह साल बाद एसोसिएशन को जीवित करना पड़ा है। गुरुवार को प्रोफेसरों ने एक मंच पर आकर डायरेक्टर डॉ. नरेन्द्र सिंह रघुवंशी के खिलाफ मोर्चा खोलने के लिए एकजुटता दिखाई है। मैनिट में गुरुवार को असिस्टेंट प्रोफेसर, एसोसिएट प्रोफेसर और प्रोफेसरों की संयुक्त बैठक हुई। इसमें सभी विभागों के 183 शिक्षकों ने भाग लिया। इसमें विभिन्न मुद्दों पर चर्चा करने के बाद संगठन बनाने की मांग उठी। इस पर सर्वसम्मति से मैनिट स्टॉफ एसोसिएशन गठित की गई।</p>

<p style="text-align: justify;"><strong>एक सप्ताह पढ़ाई के बाद होगा आंदोलन</strong></p>

<p style="text-align: justify;">मैनिट 17 जुलाई से सत्रारंभ हो रहा है। शिक्षकों ने एक मत होकर निर्णय लिया है कि वे एक सप्ताह तक कक्षाओं में स्टूडेंट्स को पढ़ाएंगे। इसके बाद वह चरणवद्ध आंदोलन शुरू कर हड़ताल में चले जाएंगे। इसके पूर्व सभी औपचारिकताएं पूर्ण कर डायरेक्टर व सभी संबंधित को सूचना दी जाएगी।</p>
