<p style="text-align: justify;"><strong>जबलपुर</strong> &nbsp; । मानसून ने मंगलवार को जबलपुर में दस्तक दी और आसमान पर बादल छाने के बाद रिमझिम बर्षा हुई। शहर में ही किसी इलाके में जोरदार तो कहीं मामूली वर्षा हुई। मानसून आगमन पर पहले दिन खंड वर्षा से लोगों को संतोष करना पड़ा। मौसम विभाग के प्रवक्ता ने बताया कि मानसून जबलपुर तक पहुंच गया है। बादलों का घनत्व कम होने तथा काफी ऊंचाई में होने से जोरदार बारिश नहीं हुई। नगर में दिन में तेज हवाएं चली। हवा की गति 10 किलोमीटर प्रतिघंटे रही। ये हवाएं दक्षिण-पश्चिम दिशा से चली। नगर का अधिकतम तापमान33.6 डिग्री सेल्सियस रहा। यह तापमान सामान्य से 1 डिग्री सेल्सियस अधिक रहा। न्यूनतम तापमान 27.9 डिग्री सेल्सियस रहा। यह तापमान सामान्य से 3 डिग्री सेल्सियस अधिक रहा। बीते 24 घंटे में मात्र 6.6 मिमी वर्षा दर्ज की गई।</p>

<p style="text-align: justify;"><strong>जिले में 32.2 मिलीमीटर औसत वर्षा दर्ज</strong></p>

<p style="text-align: justify;">जिले में इस वर्ष एक जून से 26 जून की सुबह तक 32.2 मिलीमीटर औसत वर्षा रिकार्ड की गई है । यह पिछले वर्ष इसी अवधि में हुई वर्षा के मुकाबले 34 मिलीमीटर कम है । गत वर्ष एक जून से 26 जून तक जिले में 66.2 मिलीमीटर औसत वर्षा रिकार्ड की गई थी ।</p>
