<p style="text-align: justify;"><strong>आॅकलैंड</strong>। न्यूजीलैंड की प्रधानमंत्री जैसिंडा अर्डर्न ने अपनी बेटी का नाम नेवे रखा है। बेटी के जन्म के बाद प्रधानमंत्री को अस्पताल से रविवार को छुट्टी मिल गई। प्रधानमंत्री को उम्मीद है एक समय ऐसा भी आएगा जब पदभार संभाल रही महिला का बच्चे को जन्म देना कोई अद्भुत बात नहीं रहेगी। जैसिंडा ने कहा, उन्होंने और उनके पति क्लार्क गेफोर्ड ने बच्ची का नाम नेवे टी अरोहा आर्डर्न गेफोर्ड रखा है। यह दंपति की पहली संतान है। उन्होंने बताया कि नेवे का मतलब चमकीला और बर्फ होता है। जैसिंडा दुनिया की ऐसी दूसरी पीएम हैं जो पद पर रहते हुए मां बनी हैं।</p>
