<p style="text-align: justify;">लगता है कपिल शर्मा मुश्किल की घड़ी झेलने के बाद वापस खुद में सकारात्मक ऊर्जा भरने की कोशिश कर रहे हैं। पिछले कुछ दिनों में उन्होंने खुद को संयमित कर लिया है और अब गुस्से पर भी काबू करने की कोशिश कर रहे हैं। दरअसल, ट्विटर पर अभद्र भाषा का प्रयोग करने के कारण आलोचना का शिकार हुए कपिल लंबे समय बाद जब अपने प्रशंसकों से रूबरू हुए, तो उन्हीने बेहद सधे अंदाज में खुद को पेश किया। आलोचकों के तीखे सवालों का जवाब भी उन्होंने संयमित अंदाज में दिया। ऐसा ही एक सवाल था- तुम अभी भी जिम और एक्सरसाइज कर रहे हो या फिर दोबारा से मोटा हो गया है तू? इस बेतरतीब सवाल के जवाब में कपिल ने कहा, मोटा हो गया हूं,लेकिन जल्द ही कम कर लूंगा। वाकई, कपिल ने धैर्य और संयम रखना सीख लिया है। उम्मीद है, आने वाले वक्त में कपिल नए अंदाज और नए तेवर के साथ दर्शकों के सामने जल्द ही आएंगे।</p>
