<p style="text-align: justify;"><strong>जबलपुर&nbsp;</strong>। सिहोरा थानांतर्गत ग्राम मोहला में मोनू कोल नामक युवक की चालाक कातिल ने सुनियोजित तरीके से गर्दन काट कर हत्या कर दी और वह फरार हो गया। आरोपी एक दिन पूर्व मोनू कोल के घर पहुंचा तथा मोनू कोल को बताया कि वह उसकी पत्नी के मायके से आया है और रिश्ते में उसका साला लगता है। इस मेहमान को मोनू कोल ने अपने घर में रोक लिया और उसने मोनू कोल की सोत वक्त हत्या कर दी। इस घटना से समूचे गांव में सनसनी फैल गई। सिहोरा पुलिस ने बताया कि ग्राम मोहला निवासी 28 वर्षीय मोनू कोल की गर्दन पर प्रहार कर उसकी नृशंस हत्या की गई है। पूछताछ में परिजनों ने बताया कि बुधवार शाम करीब 5 बजे राहुल नाम का एक युवक उनके घर आया था। मोनू और उसकी मां घर पर थे। मोनू के पूछने पर उसने बतायाकि था कि वह उसका रिश्ते में साला है और ग्राम भटकवां से आया है। किन्ही कारण से वह उसकी शादी में शामिल नहीं हो सका था, इसलिए मुलकात नहीं हो पाई थी। इस पर मोनू कोल ने मेहमान को अपने घर में रात बिताने अपने घर में रोक लिया। रात को दोनों एक कमरे में सो गए।</p>

<p style="text-align: justify;"><strong>सुबह मां ने देखी बेटे की लाश </strong></p>

<p style="text-align: justify;">बताया गया कि सुबह 7 बजे तक मोनू एवं घर में ठहरा मेहमान सोकर नहीं उठे और वे कमरे से बाहर नहीं आए तो मोनू की मां कमरे में गई तो वहां का दृश्य देखकर उसके होश उड़ गए। मोनू खून से लथपथ पड़ा था और उसका कथित साला गायब है। घर में कोहराम एवं चीख पुकार व रोना पिटना मच गया। आवाज सुनकर आसपड़ोस के लोग एकत्र हो गए। वहीं खबर पूरे गांव में तेजी से फैली और सैकड़ों लोगों की भीड़ घटना स्थल पर लग गई थी। हत्या की सूचना मिलने पर सिहोरा थाना प्रभारी सहित पुलिस बल मौके पर पहुंच गया। घटना से वरिष्ठ अधिकारियों को अवगत कराया गया। मामले में छानबीन शुरू कर दी गई ।</p>

<p style="text-align: justify;"><strong>पत्नी इंटरव्यू देने जबलपुर गई थी</strong></p>

<p style="text-align: justify;">पुलिस को प्रारंभिक जांच पड़ताल में ज्ञात हुआ कि मृतक की पत्नी सीमा घटना के दरम्यान घर पर नहीं थी जिससे रिश्ते के भाई के पहचाने में चूक हुई। दरअसल मृतक की पत्नी इंटरव्यू देने के लिए बुधवार की सुबह अपनी ननद के साथ जबलपुर आई थी। यहां वह अपने रिश्तेदार के घर पर ठहर गई थी। वहीं घर पर उसका पति अकेला था। कातिल को संभवत: यह बात मालूम थी कि मृतका की पत्नी घर पर नहीं है अत: वह आसानी से परिवार वालों को मृतका की पत्नी का रिश्ते का भाई होने का झांसा दे सकता है। वहीं पुलिस को संदेह है कि इस तरह का षडयंत्र रचने वाला मृतक के परिचित एवं उनके रिश्तेदारी से जुड़ा व्यक्ति हो सकता है।</p>

<p style="text-align: justify;"><strong>रात को नहीं सुनाई दी आहट</strong></p>

<p style="text-align: justify;">पुलिस ने बताया कि शाम को मृतक के पिता खेत की तकवारी करने के लिए खेत चले गए थे। वहीं मृतक की मां बाजू वाले पुराने मकान में सो रही थी जो मृतक के कमरे से दूर था अत: रात को हुए घटना की उन्हें जरा भी आहट नहीं मिल पाई थी। ऐसा समझा जा रहा है कातिल ने सोते वक्त मौत के घाट उतारा था।</p>
