<p style="text-align: justify;"><strong>मुंबई</strong>। नेशनल स्टॉक एक्सचेंज (एनएसई) ने ग्राहक की आवश्यकता के अनुकूल तात्कालि समाधान , जोखिम प्रबंधन और निपटान की प्रौद्योगिकी हासिल करने के लिए अमेरिका के प्रौद्योगिकी शेयर बाजार नैस्डेक के साथ करार किया है। इस समझौते पर अगले 24 से 36 महीने में क्रियान्वित होगा। नैस्डेक की सीईओ अडेना ने कहा कि हम दुनिया में करीब 100 एक्सचेंजों को प्रौद्योगिकी सेवाएं देते हैं। एनएसई के साथ हमारा समझौता नैस्डेक के प्लेटफॉर्म पर एनएसई को उसकी विशिष्ट आवश्यकताओं के अनुकूल वास्तविक समय में समाशोधन , जोखिम प्रबंधन और निपटान सेवाओं के लिए प्रौद्योगिकी प्रदान करने में मदद करेगा। नैस्डेक को भारतीय बाजार में लाने के लिए इस साझेदारी का उपयोग करेंगे। साथ ही कॉर्पोरेट सेवाओं और बाजार सेवाओं समेत एक- दूसरे के कारोबार में सहयोग के लिए नए अवसर तलाशेंगे।</p>
