<p style="text-align: justify;"><strong>जबलपुर</strong>। समीपस्थ मैहर रेलवे स्टेशन पर सोमवार को ट्रेन और प्लेटफार्म के बीच करीब 5 मिनट तक एक यात्री फंसा रहा और वह बच गया। घटना सोमवार की सुबह मैहर रेलवे स्टेशन के प्लेटफार्म-1 पर हुई। सारनाथ एक्सप्रेस में चढ़ते समय एक यात्री का पैर फिसल गया और वह ट्रेन से गिरकर प्लेटफार्म और ट्रेन के बीच फंस गया। आरपीएफ के जवान उसका हौसला बढ़ाते रहे और उसे अपने हाथ-पैर समेटकर प्लेटफार्म से चिपके रहने को कहते रहे। आरपीएफ कर्मियों ने ट्रेन रुकवाकर फंसे हुए यात्री को बाहर निकाला। तब तक करीब आधी ट्रेन निकल चुकी थी। यात्री करीब डेढ़ मिनट तक फंसा रहा। घटना में यात्री बेहोश हो गया था और उसे सिर में थोड़ी चोट आई है। मैहर के दाढ़ी गांव का निवासी सैय्यद मोहम्मद 40वर्ष पिता नूर मोहमद मैहर से सतना आकर सिलाई का काम करता है। वह रोजाना अप-डाउन करता है।</p>
