<p style="text-align: justify;"><strong>ग्वालियर</strong> ।<strong>&nbsp; </strong>बच्चों को धर्म की शिक्षा के साथ तीर्थों की संस्कृति से जोड़ना आवश्यक है। बच्चे तीर्थयात्रा के माध्यम से भगवान के दर्शनकर जीवन में अच्छे संस्कार प्राप्त कर सकेंगे। हमें अपने बच्चों को धर्म, संस्कृति की ध्वजा देकर उनका जीवन आदर्शमय बनना है। यह बात समाजसेवी पदमचंद जैन ने शनिवार को दिगंबर जैन मंदिर आनंद नगर के तत्वावधान में जैन संस्कार शिक्षण शिविर के उपरांत 80 बच्चों को जैन सिद्धक्षेत्र सोनागिर दर्शन के लिए रवाना करते हुए कही। मुख्य अतिथि पदमचंद्र जैन एवं मंदिर समिति के अशोक जैन ने जैनध्वजा दिखाकर बस रवाना की। इस मौके पर मयंक जैन, मोहित जैन, पुनीत जैन, विकास जैन, प्रवक्ता सचिन जैन, महिला मंडल की उषा जैन, रीता जैन, कु. नैंसी जैन, बेबी जैन, सुनीता जैन, सुषमा जैन, कुसुम जैन आदि से उपस्थित थीं। सोनागिर गए 80 बच्चे रविवार को पहाड़ी पर स्थित 88 जैन मदिरों की वंदना एवं मूल नायक भगवान चंद्रप्रभू की प्रतिमा के दर्शन के साथ पूजन करेंगे।</p>
