<p style="text-align: justify;"><strong>बुरहानपुर </strong>&nbsp;। &nbsp; पिंडदान एवं दसवां कार्य को सुचारू रूप से संचालित करने के लिए महापौर अनिल भोंसले के प्रयास से पितृमोक्ष भवन का निर्माण सूर्यपुत्री ताप्ती नदी के राजघाट पर बनकर तैयार है। महापौर ने भवन का निरीक्षण किया तथा नवनिर्मित भवन की व्यवस्था को लेकर जवाबदारी सुनिश्चित की। श्री भोसले ने कहॉ जीवन के साथ मृत्यु भी अपरिहार्य है मृतक की आत्मा की शांति के लिए हिन्दू धर्मावलंबी दसवां और तेरहवी जैसी धार्मिक प्रक्रिया और अनुष्ठान कर धर्म का पालन करते है । राजघाट पर ऐसी कोई सुविधा नहीं होने के कारण ग्रीष्म ऋतु में सूरज की तपन तथा वर्षाऋतु में गीला होने का भय पूजा में व्यवधान पैदा होता रहा है। ब्राम्हण और मृतक के परिजनो की असुविधाओं को देखकर मैने व्यक्तिगत रूप से प्रस्ताव रख कर स्वीकृति प्राप्त की तथा व्यापक लोकहित में यह भवन तैयार करवाया । महापौर ने इस वार्ड के पार्षद पर यह विशेष जिम्मेदारी सौपी की यह स्थल एक पूजास्थल के रूप में अपनी पहचान बनायेंगा। इसकी साफसफाई और देखभाल की जिम्मेदारी आप सेवा भावना से करे। वार्ड के पार्षद ने इस उत्तरदायित्व को पूर्ण करने के लिए अपनी सहमति दी। महापौर ने बुरहानपुर नगर के नागरिकों से अपील की है कि आप की सुविधा के लिए बनाये गये इस पिंडदान स्थल का उपयोग करे यह स्थान आज से जनहित में प्रारंभ कर दिया गया है। मृत्यू के पश्चात धार्मिक प्रक्रिया करने वाले ब्राहमणो ने इसे बहुत ही अच्छी सौगात बताया है। राजघाट पर साफ-सफाई व्यवस्था भी पहले से कही बेहतर है। कई धार्मिक सामाजिक संस्थाए यहां सफाई अभियान चलाते रहता है। लोगो को भी जागरूक किया जा रहा है।</p>
