<p style="text-align: justify;"><strong>जबलपुर</strong> । महाकौशल चेम्बर आॅफ कॉमर्स एण्ड इण्डस्ट्री सभागार सिविक सेंटर में व्यापारियों एवं उद्योगपतियों को गवर्नमेंट ई मार्केट प्लेस पोर्टल पर पंजीकरण कराने एवं इसके उपयोग से उद्योग में होने वाले लाभ से परिचित कराने उद्योग विभाग द्वारा कार्यशाला का आयोजन किया गया। चेम्बर प्रवक्ता शंकर नाग्देव ने बताया कि केन्द्र एवं राज्य शासन द्वारा यह पोर्टल शासकीय खरीद की प्रक्रिया को सरल एवं पारदर्शी बनाने तथा प्रक्रिया में होने वाले भ्रष्टाचार को जड़ से समाप्त करने अत्यंत ही कारगर है। चेम्बर अध्यक्ष रवि गुप्ता ने अतिथियों का स्वागत करते हुए अधिकारियों से आग्रह किया कि इसके प्रचार प्रसार हेतु इस प्रकार की कार्यशालाएं और अधिक कराई जाना चाहिए।</p>

<p style="text-align: justify;"><strong>महत्ता की प्रतिपादित</strong></p>

<p style="text-align: justify;">जिला व्यापार एवं उद्योग केन्द्र महाप्रबंधक देवबृत मिश्र ने पोर्टल की महत्ता प्रतिपादित करते हुए अधिक से अधिक व्यापारियों को पोर्टल में पंजीकरण कराने प्रेरित किया।</p>
