<p style="text-align: justify;"><strong>नई दिल्ली</strong>। कांग्रेस नेता सैफुद्दीन सोज ने पाकिस्तान के पूर्व राष्ट्रपति परवेज मुशर्रफ के एक विचार का समर्थन की बात से पलटते हुए सोमवार को कहा कि कश्मीर की आजादी संभव नहीं है और इसे भारतीय संविधान के तहत अपने साथ समाहित करना होगा। उन्होंने यह भी कहा कि कश्मीर भारत को पहचानने की प्रयोगशाला है और हिंसा से कोई समाधान नहीं निकलेगा, बल्कि बातचीत की एकमात्र उम्मीद है। अपनी पुस्तक कश्मीर: गिलम्पसेज आॅफ हिस्ट्री एंड द स्टोरी आॅफ स्ट्रगल में विमोचन के मौके पर पूर्व केंद्रीय मंत्री ने यह भी कहा कि कश्मीर मुद्दे के समाधान के दो मौके चूक गए। पहला मौका अटल बिहारी वाजपेयी के समय और दूसरा मौका मनमोहन सिंह के समय था।&nbsp;</p>

<p style="text-align: justify;"><strong>मीडिया ने फैलाया भ्रम </strong></p>

<p style="text-align: justify;">सोज ने कहा- मैं मुशर्रफ के विचार का समर्थन नहीं करता। यह सब खबरी मीडिया ने कर दिया। मुशर्रफ ने खुद अपने जनरल से कहा था कि कश्मीर की आजादी संभव नहीं। दरअसल, हाल ही में सोज की इस पुस्तक के हवाले से एक मीडिया रिपोर्ट में कहा गया था कि उन्होंने परवेज मुशर्रफ के उस बयान का भी समर्थन किया है कि कश्मीर के लोग भारत या पाक के साथ जाने की अपेक्षा अकेले और आजाद रहना पसंद करेंगे।&nbsp;</p>

<p style="text-align: justify;"><strong>मोदी सरकार के पास कोई नीति नहीं: शौरी</strong></p>

<p style="text-align: justify;">पुस्तक के विमोचन के मौके पर पूर्व केंद्रीय मंत्री अरुण शौरी ने सर्जिकल स्ट्राइक को फर्जिकल स्ट्राइक करार देते हुए आरोप लगाया कि चीन, पाकिस्तान और बैंक को लेकर नरेंद्र मोदी सरकार के पास कोई ठोस नीति नहीं है। उन्होंने कहा कि देश में सिर्फ हिंदू मुसलमान के बीच दूरी पैदा करके राजनीतिक लाभ हासिल करने की कोशिश की जा रही है।&nbsp;</p>

<p style="text-align: justify;"><strong>पहले कहा था आजादी चाहते हैं कश्मीर के लोग </strong></p>

<p style="text-align: justify;">हाल ही में सोज ने पाकिस्तान के पूर्व राष्ट्रपति परवेज मुशर्रफ ने एक बयान का समर्थन करते हुए कहा था- मैं मुशर्रफ की बातों से समर्थन रखता हूं कि कश्मीर में रहने वालों को अगर मौका मिलें तो वह भारत या पाकिस्तान का हिस्सा बनने की बजाय आजाद होकर ज्यादा पंसद करेंगे।</p>
