<p style="text-align: justify;"><strong>इंदौर </strong>। षट्दर्शन संत समिति मप्र की प्रदेश कार्यकारिणी बैठक मे प्रदेश भर के साधु-संतों ने एकजुटता के साथ सर्वसम्मति से संत फौजी बाबा के शिष्य व संताचल धाम आश्रम के महामंडलेश्वर रामकृपालदास त्यागी महाराज को समिति का प्रदेश प्रवक्ता बनाया । प्रदेश कार्यकारिणी बैठक मे साधु-संतों ने पौधारोपण,वार्षिक आॅडिट सहित अन्य मुददो पर भी चर्चा की और अहम निर्णय लिए , साथ ही सभी साधु संत पदाधिकारियो ने महामण्डलेश्वर रामकृपालदास महाराज को प्रदेश प्रवक्ता बनाने का निर्णय लिया और उन्हे प्रदेश प्रवक्ता बनाये जाने पर हार फूल माला पहनाकर स्वागत किया व नियुक्ति पत्र भी सौप दिया गया । इस मौके पर प्रदेश प्रवक्ता बने महामण्डलेश्वर रामकृपालदास त्यागी महाराज ने साधु संतो को कहा कि समिति मॉं नर्मदा का संरक्षण,मठ मंदिरो के स्थाइत्व प्रकिया, नर्मदा किनारों पर समय समय पौधारोपण करना, गौ संवर्द्धन सहित अन्य मुद्दों को जन-जन मे जागृत करेगी।</p>
