<p style="text-align: justify;"><strong>ग्वालियर</strong>।<strong> </strong>अंचल के सबसे बड़े अस्पताल जेएएच में आने वाली मरीजों की समस्याएं कम होने का नाम नहीं ले रही है, इन दिनों यहां पर आने वाले भर्ती या जांच के मरीज स्ट्रेचर के लिए इधर-अधर भटकते नजर आते हैं। स्ट्रेचर कमरे में शो पीस बनाकर रख दिए गए हैं। इसकी वजह से मरीज के परिजन मजबूरी में प्राइवेट वाहनों से ले जाते हैं। ऐसा ही केस शुक्रवार को सामने आया, जब ट्रॉमा सेंटर में काफी समय तक स्ट्रेचर नहीं मिलने की वजह से मरीज के परिजन उसे कंबल में टांग कर घर ले गए। दूसरी ओर जेएएच के अधिकारियों की मानें तो वहां पर्याप्त स्ट्रेचर हैं तो फिर मरीजों को स्ट्रेचर के लिए क्यों परेशान होना पड़ता हैं, दरअसल जितने भी स्ट्रेचर हैं उनमें से अधिकांश यहां-वहां रखे रहते हैं ओपीडी के बाहर दो स्ट्रेचर जरूर नजर आ रहे हैं, लेकिन इतनी संख्या में आने वाले भर्ती के मरीजों के लिए वह पर्याप्त नहीं है, ऐसा ही हाल ट्रॉमा सेंटर का है,वहां भी अधिकतर इमरजेंसी वाले मरीज ही आते हैं। जेएएच की ओपीडी में हर रोज 150 से 200 आईपीडी यानि की भर्ती वाले मरीज आते हैं। यहां ओपीडी में रखे रहने वाले स्टे&Ntilde;चर लेने के लिए मरीज को मूल आईडी जमा करनी होती है तभी वह उसे मिलता है।</p>
