<p style="text-align: justify;"><strong>नई दिल्ली</strong>। मोबाइल वॉलेट पेवर्ल्ड ने अपने उपभोक्ताओं को म्युचुअल फंड में निवेश करने की सुविधा उपलब्ध कराने के लिए रिलायन्स म्युचुअल फंड के साथ साझेदारी करने की घोषणा की है। कंपनी ने यहां जारी बयान में कहा कि निम्न आय वर्ग के लोगों को वित्तीय समावेशन के लिए सकारात्मक माहौल उपलब्ध कराने के लिए यह पेशकश की गयी है। यह साझेदारी ग्रामीण परिवारों को निवेश की सुविधाएं उपलब्ध कराएगी। निवेश ऐसी सेवा है, जिसे आमतौर पर मध्यम एवं उच्च आयवर्ग वाले लोगों के लिए ही माना जाता है। इस पहल के साथ पेवर्ल्ड भारत की पहली असिस्टेड म्युचुअल फंड फेसिलिटेटर बन गई है। कंपनी लिक्विड फंड में ऐसे निवेश को बढ़ावा देना चाहती है, जो उपभोक्ता को इन्सटेन्ट रीडीम्पशन की सुविधा भी दे।</p>
