<p style="text-align: justify;">लंबे समय से आ रही खांसी आपको कई बार काफी परेशान कर सकती है। इन दिनों बदलते मौसम में गले का इंफेक्शन बढ़ रहा है। यूं तो खांसी सामान्यत: जुकाम और फ्लू का साइड इफेक्ट होती है, लेकिन यह एलर्जी, अस्थमा, एसिड रिफ्लक्स, शुष्क हवा और कुछ दवाओं के कारण भी हो सकती है।</p>

<p style="text-align: justify;"><strong>अदरक और पिपरमिंट</strong></p>

<p style="text-align: justify;">अदरक म्यूकस को ढीला करने में मदद करती है। अदरक और पिपरमिंट एकसाथ मिलकर आपके गले के पिछले हिस्से में होने वाली उत्तेजना को दबा सकते हैं जो खांसी का ट्रिगर होती है। इस मिश्रण को ज्यादा असरदार बनाने के लिए इसमें शहद भी मिला सकते हैं।</p>

<p style="text-align: justify;"><strong>नमक के पानी से गरारा करें </strong></p>

<p style="text-align: justify;">नमक के पानी का प्रयोग गले की खराश में राहत पाने के लिए किया जाता है। यह सूजन कम करने के साथ बलगम को ढीला कर खांसी कम करने में भी मदद कर सकता है। 8 औंस गर्म पानी में छोटा चम्मच नमक मिलाएं और पूरी तरह घोलें। फिर इससे 15 सेकंड तक गरारे करें। फायदा होगा।</p>

<p style="text-align: justify;"><strong>मुलैठी की चाय पिएं</strong></p>

<p style="text-align: justify;">मुलैठी की जड़ श्वासतंत्र को राहत पहुंचाती है साथ ही यह सूजन को कम करने व म्यूकस को ढीला करने में भी मदद करती है। इसे बनाने के लिए, दो बड़ी चम्मच मुलैठी की सूखी जड़ को एक मग में रखें और इस मग में उबलता हुआ पानी डालें। 10-15 मिनट तक भाप लगने दे। दिन में दो बार इसे लें।</p>

<p style="text-align: justify;"><strong>थाइम चाय का उपयोग करें</strong></p>

<p style="text-align: justify;">श्वसन संबंधी बीमारियों के लिए कुछ देशों में थाइम का उपयोग किया जाता है जैसे, जर्मनी में। थाइम गले की मांसपेशियों को आराम पहुंचाने और सूजन को कम करने में मदद करती है। एक कप पानी को उबालकर रखें और उसमें पिसी हुई थाइम मिलाकर 10 मिनट के लिए रख दें। पीने के पहले इसे छान लें।</p>

<p style="text-align: justify;"><strong>हल्दी का उपयोग करें</strong></p>

<p style="text-align: justify;">हल्दी एक परंपरागत औषधी है जिसे खांसी के लिए काफी असरदार कहा गया है। एक गिलास गर्म दूध में आधा चम्मच हल्दी पाउडर मिलाकर लें। सूखी खांसी में आराम के लिए हल्दी पाउडर में एक चम्मच शहद मिलाकर भी ले सकते हैं। &quot;ज्यादा खांसी आने पर अदरक और मुलेठी लेना फायदेमंद है। शहद लेने से भी आराम मिलता है।&quot;</p>
