<p style="text-align: justify;"><strong>इंदौर</strong>। भाजपा विधि प्रकोष्ठ द्वारा अभिभाषक संभागीय चुनाव प्रशिक्षण कार्यशाला उज्जैन में संपन्न हुई। इसमें संभाग के अधिवक्ताओं को आने वाले विधानसभा चुनाव में कार्य करने के लिए प्रशिक्षण दिया गया। उक्त कार्यशाला में प्रदेश के संयोजक संतोष शर्मा, शोध एवं विश्लेषण समूह के प्रदेश प्रभारी पंकज वाधवानी एवं सहसंयोजक दीपक ने प्रशिक्षण सत्रों को संबोधित किया। भाजपा विधि प्रकोष्ठ के प्रदेश संयोजक संतोष शर्मा ने उद्घाटन सत्र पर संबोधित करते हुए कहा कि विधि प्रकोष्ठ के सभी वकीलों की यह जवाबदारी है कि भाजपा के उम्मीदवारों को निर्वाचन संबंधी कानूनी सहायता हमें प्रदान करनी है, ताकि आने वाले चुनाव में हमारे उम्मीदवार ठीक ढंग से चुनाव लड़ सकें तथा उन्हें किसी भी प्रकार की कोई कानूनी अड़चन न आए। ईवीएम मशीन की विश्वसनीयता लाभदायक अधिवक्ता एवं विधि व्याख्याता पंकज वाधवानी ने सत्र को संबोधित करते हुए जानकारी दी कि निर्वाचन आयोग द्वारा ईवीएम की विश्वसनीयता पर प्रश्न उठाने वाले विरोधी दल को जवाब देने के लिए ईवीएम मशीन में जो तब्दीली की है जिसके माध्यम से मतदाता को उनके द्वारा दिए जाने वाले मत की जानकारी प्रदान की जाएगी, जिससे ईवीएम पर उठाए जाने वाली अविश्वसनीयता के प्रश्नों का जवाब दिया जाएगा। इस प्रकार ईवीएम मशीन की विश्वसनीयता को लेकर चुनाव आयोग ने जो तब्दीली की है वह भाजपा के लिए लाभदायक सिद्ध होगी। साथ ही सही जनमत सामने आ सकेगा।</p>
