<p style="text-align: justify;"><strong>भोपाल</strong>&nbsp;।&nbsp; &nbsp; शाहजहांनाबाद स्थित इलेक्ट्रॉनिक शोरूम से चार लाख की चोरी के मामले में पुलिस ने आर्मी कैंटीन में काम करने वाले एक सेल्समैन और उसके साथी को गिर&mu;तार किया है। सेल्समैन का इस शोरूम में आना- जाना था, इसलिए उसने डुब्लीकेट चाबी बनवा ली थी। इसी चाबी से ताला खोलकर चोरी की गई थी। दोनों आरोपियों से चोरी के कुल तीन लाख रुपए नकद बरामद कर लिए गए हैं। जानकारी के अनुसार माता मंदिर स्थित रिवेयरा टाउन में रहने वाले प्रमोद माहेश्वरी का इलेक्ट्रॉनिक्स का व्यवसाय है। उनका परफेक्शन नाम से एक शोरूम शाहजहांनाबाद स्थित आर्मी कैंटीन के पास है। गत 20 जून की शाम शोरूम का मैनेजर द्वारिका प्रसाद दुकान बंद कर घर चला गया था। अगले दिन सुबह 10 बजे शोरूम खोलकर भीतर पहुंचा तो पता चला कि दराज में रखे 3 लाख 96 हजार रुपए गायब हैं। सूचना मिलने के बाद प्रमोद दुकान पर पहुंचे और उसके बाद थाने पहुंचकर चोरी की रिपोर्ट दर्ज कराई। चोरी की यह वारदात शोरूम का ताला तोड़े बगैर की गई थी, लिहाजा पुलिस ने काम करने वाले कर्मचारियों से भी बारीकी से पूछताछ की, लेकिन मामले का खुलासा नहीं हो पाया था।</p>

<p style="text-align: justify;"><strong>इस तरह हुआ खुलासा</strong></p>

<p style="text-align: justify;">एसआई कामेश कुमार ने बताया कि पूछताछ के आधार पर पड़ोस में स्थित आर्मी कैंटीन के सेल्समैन शिवम मीणा को हिरासत में लिया गया। उसके पास दस हजार रुपए बरामद हुए। थाने लाकर पूछताछ में उसने साथी नीरज के साथ मिलकर वारदात करना कबूल किया। नीरज के घर से दो लाख और शिवम के घर से 90 हजार रु. बरामद किए गए।</p>
