<p style="text-align: justify;"><strong>लागोस</strong>। नाईजीरिया प्रशंसक अपनी टीम की शुरु आती मैच में हार से तो निराश हैं ही, वहीं उन्हें विद्युत विभाग की बेरुखी ने भी परेशान कर रखा है, क्योंकि बिजली गुल होने से कई प्रशंसक पहले दौर का मैच नहीं देख पाए। दर्शकों की शिकायत थी कि बारिश के कारण क्रोएशिया के खिलाफ टीवी सिग्नल गड़बड़ा गए और इसके बाद बिजली गुल हो गई। नाईजीरिया की ट्रांसमिशन कंपनी ने कहा कि कुछ तकनीकी कारणों से किसी तरह की बड़ी परेशानी से बचने के लिए 6 पावर प्लांट को बंद कर दिया गया है, लेकिन इससे फुटबॉल प्रेमी निराश हैं।</p>
