<p style="text-align: justify;"><strong>अहमदाबाद</strong>। गुजरात हाईकोर्ट ने गुजरात में 2002 के नरोदा पाटिया जनसंहार मामले में तीन दोषियों को 10 साल की सश्रम कारावास की सजा सुनाई है। इस दंगे में 97 लोग मारे गए थे। जस्टिस हर्ष देवानी और जस्टिस एएस सुपेहिया की खंड पीठ ने तीन दोषियों पीजी राजपूत, राजकुमार चौमल और उमेश भड़वाड को 10 साल के कठोर सश्रम कारावास की सजा सुनाई। अदालत ने तीनों दोषियों को छह सप्ताह के भीतर आत्मसमर्पण करने का आदेश दिया। अदालत ने कहा कि इन लोगों का अपराध समाज के खिलाफ था और सजा भी अपराध की बर्बरता के अनुसार होनी चाहिए।</p>
