<p style="text-align: justify;"><strong>जबलपुर</strong>। चुरहट विधायक व नेता प्रतिपक्ष अजय सिंह राहुल के निर्वाचन को चुनौती देते हुए हाईकोर्ट में चुनाव याचिका दायर की गयी थी। याचिका पर मंगलवार को हुई सुनवाई के दौरान अजय सिंह राहुल ने हाईकोर्ट में हाजिर होकर अपने बयान दर्ज कराए। समयाभाव के कारण जस्टिस सुजय पॉल की एकलपीठ ने याचिका पर अगली सुनवाई 19 जुलाई को निर्धारित की है। चुरहट से कांग्रेस विधायक अजय सिंह के निर्वाचन को शतरेन्दू तिवारी की ओर से वर्ष 2014 में चुनौती दी गई थी। जिसमें आरोप था कि अजय सिंह ने निर्धारित राशि से कई गुना राशि चुनाव में खर्च कर मतदाताओं को प्रलोभित किया है।</p>

<p style="text-align: justify;"><strong>धार्मिक पोस्टर भी बांटे</strong></p>

<p style="text-align: justify;">इसके साथ ही मामले में आरोप थे कि उन्होंने चुनाव के दौरान धार्मिक पोस्टर वितरित किए। जिस पर मंगलवार को अजय सिंह राहुल ने कोर्ट में हाजिर होकर अपने बयान दर्ज करवाए।</p>
