<p style="text-align: justify;"><strong>जम्मू</strong>। खराब मौसम के चलते रोकी गई अमरनाथ यात्रा रविवार को एक बार फिर शुरू कर दी गई। 6,877 श्रद्धालुओं का चौथा जत्था रविवार को कश्मीर के दो अलग-अलग शिविरों के लिए रवाना हुआ। अधिकारियों ने बताया कि रविवार सुबह भगवती नगर आधार शिविर से कड़ी सुरक्षा के बीच श्रद्धालु 229 वाहनों पर नुनवन-पहलगाम और बालटाल आधार शिविर के लिए रवाना हुए। इस जत्थे में 1429 महिलाएं और 250 साधु शामिल हैं। झेलम नदी के पानी घटने के मद्देनजर अधिकारियों ने भगवती नगर आधार शिविर से यात्रा की अनुमति दी।</p>
