<p style="text-align: justify;"><strong>जौरा&nbsp;</strong>।&nbsp; जौरा विधानसभा क्षेत्र के परसोटा गांव के निवासी देहरादून आर्मी यूनिट में पदस्थ हवलदार शुत्रघन धाकड़ 40 वर्ष की ड्यूटी के दौरान पहाड़ी से गिरकर दु:खद मृत्यु के बाद उनके शव को लाकर राजकीय सम्मान के साथ अंत्येष्टि की गई। जौरा के पूर्व विधायक मनीराम धाकड़ द्वारा दी जानकारी के अनुसार उनके गांव के निवासी गंगाराम धाकड़ के पुत्र शत्रुघन धाकड़ देहरादून आर्मी यूनिट में हवलदार के पद पर पदस्थ थे। बुधवार को डयूटी के दौरान पहाड़ी पर से शत्रुघन गिरकर शहीद हो गए। शत्रुघन के घर जब उनकी मृत्यु की खबर आई तो पूरे गांव में मातम छा गया। गुरुवार को जब शहीद शत्रुघ्न का पार्थिव शरीर परसोटा गांव लाया गया। शहीद के 14 वर्षीय पुत्र 12 वर्षीय पुत्री, पत्नी व अन्य परिजनों का रो-रोकर बुरा हाल था। शहीद के पार्थिव शरीर के साथ आर्मी यूनिट के एस श्रीनिवास एवं केशरचंद साथ आए। परसोटा गांव में हुए अंतिम संस्कार से पूर्व शत्रुघन को सलामी देकर राजकीय सम्मान दिया गया। इस दौरान जौरा एसडीएम राजन नाडिया, एसडीओपी पीएस मेहरा सहित समाजसेवी, ग्रामीण भी उपस्थित थे।</p>
