<p style="text-align: justify;"><strong>इंदौर</strong>। इंदौर नगर निगम द्वारा शिवाजी वाटिका चौराहे पर एक और लेफ्ट टर्न का विकास करने की कोशिश की जा रही है। इसके लिए रोटरी को छोटा कर वहां मिट्टी का भराव कर मार्ग बनाया जा रहा है। इस चौराहे पर एक और लेफ्ट टर्न तैयार होने से चौराहे की टैफिक व्यवस्था में और अधिक सुधार होगा। वर्तमान में इस चौराहे पर टैफिक सिग्नल का समय अधिक होने के कारण वाहन चालकों को काफी देर तक खड़ा रहना पड़ता है। शहर के चौराहों में शिवाजी वाटिका चौराहे को सबसे ज्यादा अव्यवस्थित यातायात वाला चौराहा मनाया जाता है। इस चौराहे पर एक साथ 5 रास्ते आकर मिलते हैं, जिसके चलते चौराहे पर विकट स्थिति बन जाती है। रेसीडेंसी कोठी क्षेत्र में रहने वाले अधिकारियों को भी अपने घर से आॅफिस और आॅफिस से घर जाने के लिए इसी चौराहे से गुजरना पड़ता है तो उन्हें भी रेड लाइट सिग्नल पर काफी देर तक अपने कार में ही बैठे रहना पड़ता है। यही कारण है कि अधिकारियों द्वारा बार-बार इस बात पर जोर दिया जाता है कि इस चौराहे के यातायात को व्यवस्थित किया जाए, ताकि वाहन चालक अपने वाहन को लेकर जल्दी से वहां से निकल सके। इस स्थिति के चलते हुए इस चौराहे पर यातायात को सुधारने के लिए अब तक कई प्रयोग किए गए लेकिन सारे प्रयोग नाकाम ही रहे हैं।</p>

<p style="text-align: justify;"><strong>रोटरी को करना पड़ेगा छोटा</strong></p>

<p style="text-align: justify;">अब इंदौर नगर निगम द्वारा अपनी-अपनी यात्रा शाखा के सहयोग से शिवाजी वाटिका चौराहे पर एक और लेफ्ट टर्न को विकसित करने का काम किया जा रहा है। इसके लिए वहां बनी रोटरी को छोटा करने और रोटरी के क्षेत्र में जमीन से घास हटाकर मिट्टी बिछाकर मार्ग का रास्ता तैयार करने की कोशिश की जा रही है। यह काम इस समय तेजी के साथ चल रहा है। नगर निगम के अधिकारियों का मानना है कि मानसून के आगमन के बाद थोड़े ही दिनों में या लैपटॉप काम करना शुरू कर देगा।</p>

<p style="text-align: justify;"><strong>यातायात में होगी आसानी</strong></p>

<p style="text-align: justify;">निगम की यातायात सेल के अधिकारियों और यातायात पुलिस का मानना है कि इस लेफ्ट टर्न का विकास हो जाने से इस चौराहे पर यातायात में आसानी हो जाएगी और वाहन चालक बिना किसी समस्या के कम समय में चौराहा पार कर आगे की तरफ जा सकेंगे। ध्यान रहे कि इस चौराहे पर पहले भी दो बार लेफ्ट टर्न के विकास का काम किया गया है।</p>
