<p style="text-align: justify;"><strong>मुरैना </strong>&nbsp;।&nbsp; प्रदेश की भाजपा सरकार विकास का झूठा राग अलाप कर जनता का शोषण कर रही है। पुलिस और प्रशासन भाजपा नेताओं के दबाव में अवैध धंधे में मशगूल है। भाजपा नेताओं के रेत व पत्थर के अवैध धंधे धड़ल्ले से चल रहे हैं। चारों तरफ भ्रष्टाचार का तांडव मचा हुआ है। बिजली और पानी से लेकर स्वास्थ्य व्यवस्थाएं चरमरा गई हैं। उक्त बातें पत्रकारों से चर्चा करते हुए जिला कांग्रेस कमेटी के महामंत्री एवं विधानसभा मुरैना प्रवक्ता राजेन्द्र शर्मा उर्फ रज्जो ने कही। उन्होंने कहा कि प्रदेश सरकार विधानसभा में विकास यात्रा निकाल रही है, जिसमें केवल झूठा राग अलापा जा रहा है। नगर निगम के सभी वार्डों में पेयजल, विद्युत, सड़क, जल निकास की व्यवस्था ध्वस्त है और इस सबके जिम्मेदार भाजपा के मंत्री, सांसद, मेयर हैं। जिसका खामियाजा शहर वासियों को भुगतना पड़ रहा है। स्थानीय विधायक व मंत्री होने के बावजूद भी स्वास्थ्य सेवाएं ठप पड़ी हैं। भाजपा नेताओं के संरक्षण में बदमाशों के हौसले बुलंद हैं। राजनैतिक दबाव के चलते पुलिस व कानून का भय खत्म हो गया है। अवैध उत्खननकारी धड़ल्ले से रेत का अवैध व्यापार कर रहे हैं। फरार्टा भरते ट्रेक्टर आए दिन किसी न किसी की जान ले लेते हैं। दिन-दहाड़े वारदात होना तो आम बात हो गया है। व्यवसायी शहर से पलायन करने को मजबूर हैं।</p>

<p style="text-align: justify;"><strong>यातायात व्यवस्था चौपट</strong></p>

<p style="text-align: justify;">वर्तमान समय में नगर में हर पल हर जगह जाम की स्थिति बनी हुई है। आमजन पहले ही बदहाल टै&Ntilde;फिक से जूझ रहा था। अब ऐसे में एमएस रोड पर चल रहे सीवेज निर्माण कार्य की वजह से हालात और भी बदतर हो गये हैं। वहीं छौंदा स्थित टोल नाके पर पार्थ इंडिया के नुमाइंदों द्वारा जबरन वसूली की जाती है, जिससे अत्यधिक जाम की स्थिति निर्मित होती है।</p>
