<p style="text-align: justify;"><strong>नई दिल्ली</strong>। उत्तराखंड हाईकोर्ट के चीफ जस्टिस केएम जोसेफ की सुप्रीम कोर्ट में संभावित पदोन्नति की प्रक्रिया में अब देरी हो सकती है, क्योंकि जस्टिस जे. चेलामेश्वर के शुक्रवार को रिटायर्ड होने के बाद सुप्रीम कोर्ट की कॉलेजियम का स्वरूप बदल जाएगा। जस्टिस चेलामेश्वर के रिटायरमेंट के बाद चीफ जस्टिस आॅफ इंडिया दीपक मिश्रा की अध्यक्षता वाली पांच सदस्यीय कॉलेजियम में जस्टिस एके सीकरी शामिल हो जाएंगे। कॉलेजियम के अन्य सदस्यों में जस्टिस रंजन गोगोई, जस्टिस मदन बी लोकुर और जस्टिस कुरियन जोसेफ शामिल हैं।</p>
