<p style="text-align: justify;"><strong>वॉशिंगटन</strong>। अमेरिका ने बुधवार को खुद को संयुक्त राष्ट्र मानवाधिकार परिषद से अलग करते हुए संगठन के सदस्यों के &lsquo;पाखंड&rsquo; के लिए उनकी आलोचना की और इजराइल के खिलाफ बेहद कठोरता से भेदभाव बरतने का आरोप लगाया। संयुक्त राष्ट्र में अमेरिका की राजदूत निक्की हेली ने वॉशिंगटन में विदेश मंत्री माइक पोम्पिओ के साथ मिलकर यह घोषणा की। हालांकि, राष्ट्रपति ट्रंप के शीर्ष राजनयिक पोम्पिओ और हेली दोनों ने इस पर जोर दिया कि अमेरिका मानवाधिकारों की वकालत करने में सबसे आगे रहेगा लेकिन बहुत सारे लोगों के लिए यह वैश्विक संगठन और बहुपक्षीय कूटनीति के प्रति ट्रंप के द्वेष को दर्शाने वाला फैसला होगा।</p>
