<p style="text-align: justify;"><strong>बाग&nbsp;</strong>&nbsp;।&nbsp; बाग थाना प्रभारी राजेन्द्र नरवरिया के तबादले के चलते शुक्रवार को नागरिकों एवं पुलिस विभाग द्वारा विदाई समारोह आयोजित किया गया। इस मौके पर कांग्रेस, भाजपा, पत्रकारगण, शांति समिति, पर्यावरण चेतना मंच की ओर से नरवरिया का पुष्पमालाओं से अभिनंदन किया गया। लोगों ने नरवरिया की सख्त कानून व्यवस्था एवं स्वच्छ कार्यप्रणाली की प्रशंसा की। ब्लॉक कांग्रेस अध्यक्ष रोहित झंवर ने कहा कि बाग थाना लूट, डकैती के लिए पूरे देश में प्रख्यात है, परंतु नरवरियाजी के ढाई बरस के कार्यकाल में क्षेत्र शांति कायम रही। लूट, डकैती, चोरी की जो वारदातें हुईं, उसमें भी नरवरिया ने अधीनस्थ कर्मचारियों की मदद से समय पर पर्दाफाश किया। पर्यावरण चेतना मंच के अरविंद जैन ने नरवरिया के कार्यकाल को सराहनीय बताया। जैन ने कहा कि बाग थाना क्षेत्र में नरवरिया जैसे अधिकारियों की सख्त जरूरत है। भाजपा मंडल उपाध्यक्ष निरेश सेठिया ने नरवरिया को ईमानदार व मेहनती थाना प्रभारी बताया। भाजपा नगर अध्यक्ष अंकित झंवर ने कहा कि नरवरिया ने बाग जैसे संवेदनशील इलाके में सामाजिक समरसता बनाए रखी। लोगों से लगातार संवाद कायम कर थाना क्षेत्र में सजगता से कार्य किया। इस अवसर पर यूनुस खान, सुरेश सिसोदिया, वकार गोल्डी, सलाम पठान, एएसआई जीएस पटेल, झाबुआ धार ग्रामीण बैंक के मैनेजर मुकेश जाट ने भी नरवरिया जी के कार्यकाल को लेकर विचार व्यक्त किए। इस मौके पर वरिष्ठ भाजपा नेता सालगराम पंवार, विधायक प्रतिनिधि मेकसिंह निगवाल, धर्मेंद्र बामनिया, कैलाश झाबा, राजेश बल्दवा, ओमप्रकाश प्रजापत, विक्की राठौर, शिवशंकर परिहार, विशाल नामदेव, दीपक मालवी, संदीप नेता ,राहुल जैन, पुलिस विभाग से एएसआई जवाहर नायक, एसएस डावर, प्रधान आरक्षक जवानसिंह, आरक्षक थावरसिंह, भावसिंह आदि उपस्थित थे। कार्यक्रम का संचालन शहजाद भारती ने किया। आभार प्रधान आरक्षक मांगीलाल गोयल ने माना।</p>
