<p style="text-align: justify;"><strong>कुक्षी&nbsp;</strong>।&nbsp;<strong> </strong>अंतर्राष्टय योग दिवस पर जगहज गह नगर में आयोजन हुए। मुख्य आयोजन स्थानीय कृषि उपज मंडी कुक्षी सांई मंदिर प्रांगण में किया गया। अतिथि आगमन, पूजार्चना व सत्कार के पश्चात मध्यप्रदेश गान व वंदे मातरम गान हुआ। मुकामसिंह किराड़े अध्यक्ष नगर परिषद, लुणकरण गुप्ता, सुखलाल रणदा, रमेश मुकाती पाटीदार, समाज अध्यक्ष डॉ. घनश्याम मीणा, पद्मिनी चह्वाण, प्राचार्य महेश चतुर्वेदी आदि अतिथि के रूप में मौजूद थे। प्रधानमंत्री नरेन्द्र मोदी के उद्बोधन को सभी ने ध्यानपूर्वक सुना। संचालन रूपेश बड़जात्या ने किया। डॉ. जीएस मीणा के मार्गदर्शन में व मंच पर उपस्थित योग आचार्यों मांगीलाल काग, ओमप्रकाश पाटीदार के निर्देशन में योग क्रियाएं सम्पन्न कराई गईं। कार्यक्रम में रमेशचन्द्र धाड़ीवाल, नाथूलाल तेल्या, पूनमचन्द माली, विनोद माली, गौरव मोनू पाटीदार, योग शिक्षक अहोरिया आदि ने योग किया।</p>
