<p style="text-align: justify;"><strong>&nbsp;धार </strong>। <strong>&nbsp;</strong> एक ओर नर्मदा घाटी के विस्थापितों को समय पर मुआवजा न मिलने से वे परेशान हैं तो दूसरी ओर पुनर्वास स्थलों को जोड़ने के लिए जो सड़क निर्माण कार्य किए जा रहे हैं, उनमें एनव्हीडीए के कर्ताधर्ताओं द्वारा भारी भ्रष्टाचार किया जा रहा है। हालत यह हैं कि जो सड़क निर्माण का कार्य किया जा रहा है, वह इस बारिश भी टिक पाएगा या नहीं... कोई बता नहीं सकता। मामला मनावर तहसील में ग्राम साततलाई से ग्राम गांगली तक की 3 करोड़ 54 लाख की लागत से बन रही सड़क का है। इस सड़क की कुल लंबाई लगभग सवा दो किलोमीटर है और इसका निर्माण तेलंगाना राज्य की एनआर कंस्ट्रक्शन कम्पनी के द्वारा किया जा रहा है। इस सड़क का निर्माण डामरीकृत सड़क के बतौर किया जाना है, किन्तु जिस मापदंड के हिसाब से सड़क का निर्माण होना चाहिए, वह कहीं से कहीं तक होता दिखाई नहीं दे रहा है। सड़क का बैस बनाने के लिए हार्ड मुर्रम के स्थान पर बड़े-बड़े पत्थरों का उपयोग किया जा रहा है और उस पर मिट्टी डालकर रोलर चलाया जा रहा है। इसके कारण सड़क का बैस कमजोर हो जाएगा, क्योंकि पत्थरों के बीच खाली स्थान में मिट्टी का भराव होने से भारी बारिश में मिट्टी पानी के साथ बह जाएगी और सड़क खत्म हो जाएगी। कुल मिलाकर इस सड़क निर्माण को देखकर यह लगता नहीं कि यह सड़क कुछ वर्ष चल पाएगी या नहीं और भविष्य में उक्त ग्रामों के लोगो का सम्पर्क भी खत्म हो जाएगा और उन्हें जर्जर सड़क से ही गुजरने को मजबूर होना पड़ेगा। इस मामले में सबसे महत्वपूर्ण बात यह कि एनव्हीडीए के जिन इंजीनियरो के भरोसे शासन यह कार्य करवा रहा है।</p>
