<p style="text-align: justify;"><strong>भोपाल </strong>। <strong>&nbsp; </strong>जबलपुर के सिविल लाइन इलाके में बुधवार शाम लूट के बाद फरार बदमाश पुलिस की घेराबंदी होती देख मंगलसूत्र निगल गया। पुलिस ने उसे दबोच तो लिया लेकिन मंगलसूत्र बरामद करना मुश्किल था। ऐसे में पुलिस अफसर उसे अस्पताल ले गए जहां डॉक्टरों की मदद से मंगलसूत्र के 7 मोती और पेंडेंट उसके पेट से बाहर निकलवा लिए। घटना के बाद आरोपी और उसके साथी को गिर&mu;तार कर उनके खिलाफ लूट का मामला दर्ज कर लिया गया है।</p>

<p style="text-align: justify;"><strong>आरोपी करता रहा इनकार, एक्सरे से पता चला </strong></p>

<p style="text-align: justify;">लूट की यह वारदात जबलपुर के डिफेंस कॉलोनी निवासी कलावती यादव (70) के साथ हुई। वे घर के बाहर बैठी थीं, तभी बाइक सवार दो बदामाश उनके गले से मंगलसूत्र झपटकर फरार हो गए। तत्काल सिविल लाइन्स थाने को जानकारी दी गई। बताए गए हुलिए के आधार पर केंद्रीय विद्यायल के पास मजार के पीछे से राजू और सूरज को पकड़ा गया। लेकिन तलाशी लेने पर उनके पास मंगलसूत्र नहीं था। पुलिस ने दोनों से मनोवैज्ञानिक तरीके से पूछताछ की, जिसपर लुटेरे राजू ने बताया कि सूरज ने मंगलसूत्र निगला है। तत्काल सूरज को मेडिकल कॉलेज ले जाकर एक्स-रे कराया गया। पेट में मंगलसूत्र होने की पुष्टि के बाद लुटेरे को भर्ती करा दिया गया। देर शाम पुलिस ने सर्जन डॉक्टर की मददसे लुटेरे के पेट से मंगलसूत्र में लगा सोने का पेंडेंट और सात मोती बरामद कर लिए। एसपी शशिकांत शुक्ला ने पुलिस टीम को 10 हजार का इनाम दिया है।</p>
