<p style="text-align: justify;"><strong>ग्वालियर</strong>। आम आदमी पार्टी के प्रदेश संगठन सचिव हिमांशु कुलश्रेष्ठ के साथ गुरुवार को ग्वालियर आए ग्वालियर विधानसभा प्रत्याशी कुलदीप बाथम एवं ग्वालियर दक्षिण विस के प्रत्याशी दिलीप मिश्रा का रेलवे स्टेशन पर कार्यकर्ताओं ने गर्मजोशी से स्वागत किया। इसके बाद सभी ने गांधी उधान फूलबाग पहुंच कर महात्मा गांधी एवं बाबा साहेब आंबेडकर की प्रतिमाओं पर माल्यार्पण किया। इस अवसर पर कुलश्रेष्ठ ने कहा कि पार्टी ने अपने कार्यकतार्ओं को टिकट देकर आम आदमी को विधानसभा में जाने का मौका दिया है। हिमांशु ने कहा कि हम सत्ता परिवर्तन नहीं व्यवस्था परिवर्तन के लिए लड़ रहे हैं। इस बार जनता आम आदमी को मौका देगी और दिल्ली में हमने जिस तरह व्यवस्था बदल कर दिखाई, मप्र में सरकार बनाकर वैसी ही व्यवस्था बदल कर दिखाएंगे। इस अवसर पर पार्टी के लोकसभा प्रभारी सोमिल शर्मा, शुभम गुप्ता, यतीन्द्र कुशवाह, सतेंद्र तोमर, अनीस खान, अखिलेश कुशवाह, विजय कुशवाह, पवन चौपड़ा, द्वारिका हर्षाना, मनीष जैन सहित सैकड़ों कार्यकर्ता उपस्थित थे।</p>
