<p style="text-align: justify;"><strong>जबलपुर</strong>। <strong> </strong>गोहलपुर में रहने वाली एक युवती की फेसबुक में बिहार के युवक से हो गई थी। युवक युवती का अपहरण करने जबलपुर पहुंच गया। यहां वह जब युवती को जबरदस्ती अपने साथ ले जा रहा था तो युवती ने हंगामा कर दिया। लोागें ने युवक को पकड़कर जमकर धुनाई करने के बाद पुलिस के हवाले कर दिया। प्राप्त जानकारी के अनुसार मोतीलाना क्षेत्र निवासी 21 वर्षीय रुबीना (काल्पनिक नाम)की कुछ समय पहले फेसबुक पर जिला कटिहार, बिहार निवासी अरमान अली से फ्रेंडशिप हो गई थी। इसके बाद दोनों की लगातार बातचीत होती रही। गुरूवार को अरमान अपने एफबी फ्रेंड रुबीना से मिलने के लिए बिहार से जबलपुर आ गया। दोपहर में करीब 3.30 बजे अरमान अपने एक दोस्त के साथ रुबीना के घर पहुंचा और जबरदस्ती अपहरण कर अपने साथ ले जाने लगा। रुबीना ने विरोध किया तो अरमान ने उसका हाथ पकड़ कर घसाीटने लगा।</p>

<p style="text-align: justify;"><strong>चीख पुकार सुन एकत्र हुए लोग</strong></p>

<p style="text-align: justify;">बताया गया कि रुबीना के शोर मचाने पर मोहल्ले के लोग एकत्र हो गए। उन्हें जब युवक की हरकत का पता चला तो पकड़कर जमकर धुनाई की। पुलिस ने रिपोर्ट पर अपहरण के प्रयास का प्रकरण दर्ज कर लिया है।</p>
