<p style="text-align: justify;"><strong>लंदन</strong>। लंदन में आयोजित ब्रिटेन- भारत पुरस्कारों के कार्यक्रम में लंदन स्टॉक एक्सचेंज और स्टैंडर्ड चार्टर्ड बैंक बडे&THORN; विजेताओं में शामिल रहे। लंदन स्टॉक एक्सचेंज को वर्ष का बेहतर वित्तीय सेवा संगठन जबकि स्टैंडर्ड चार्टर्ड को सामाजिक उत्तरदायित्व योजना के लिये सम्मानित किया गया। भारत की बुनियादी ढांचा क्षेत्र की जरु रतों के खातिर धन जुटाने के लिए जारी होने वाले मसाला बांड को सूचीबद्ध कराने में लंदन स्टॉक एक्सचेंज की भूमिका और स्टैंडर्ड चार्टर्ड बैंक को कॉरपोरेट सामाजिक उत्तरदायित्वर् सीएसआरी परियोजना &lsquo; सोशल इंपैक्ट प्रोजेक्ट आॅफ द ईयर&rsquo; से सम्मानित किया गया। ब्रिटेन-भारत सप्ताह समापान के मौके पर आयोजित पुरस्कार कार्यक्रम में अभिनेत्री से महिला व्यवसायी बनीं शिल्पा शेट्टी और ब्रिटेन - भारत संबंधों में महत्वपूर्ण योगदान के लिए ब्रिटिश काउंसिल इंडिया को स्पेशल ग्लोबल आइकन पुरस्कार दिया गया। कार्यक्रम के विशिष्ट अतिथि लंदन के मेयर सादिक खान ने कहा कि भारत के साथ अपने संबंधों को बढ़ावा देने के लिए हम सब कुछ कर रहे हैं। सिर्फ व्यवसाय और वाणिज्य के क्षेत्र में ही नहीं बल्कि सांस्कृतिक एवं रचनात्मक उद्योग क्षेत्र में भी काम कर रहे हैं। उन्होंने कहा कि चाहे वह बॉलीवुड या बिरयानी , क्रिकेट या कबड्डी का प्यार हो। मुझे पता है कि हमारे संबंध हमारे साझा हितों , साझा मूल्यों और जीवन जीने के तरीके में निहित हैं। कार्यक्रम के दौरान लंदन स्टॉक एक्सचेंज को भारतीय स्टेट बैंक प्रायोजित &lsquo;वर्ष का वित्तीय सेवा संगठन&rsquo; पुरस्कार मिला जबकि स्टैंडर्ड चार्टर्ड को ब्रिटिश एशियन ट्रस्ट द्वारा &lsquo;सोशल इंपैक्ट प्रोजेक्ट आॅफ द ईयर&rsquo; पुरस्कार दिया गया। इसके अलावा मैनचेस्टर इंडिया पार्टनरशिप को वर्ष का व्यापार एवं निवेश संवर्धन संगठन पुरस्कार, ट्रिलीगल को लॉ फर्म आॅफ द ईयर , सन्नम एस 4 को वर्ष की बेहतर सलाहकार फर्म और अमृतसर के पार्टिशन म्यूजियम को मीडिया , कला एवं संस्कृति पुरस्कार से नवाजा गया।</p>
