<p style="text-align: justify;"><strong>लीसेस्टर</strong>। तेज गेंदबाज दीपक चाहर के पांच विकेट की बदौलत भारत ए ने यहां एकदिवसीय त्रिकोणीय श्रृंखला के मैच में वेस्टइंडीज ए को 49.1 ओवर में 221 रन पर आल आउट कर दिया। चहार ने 10 ओवर में 27 रन देकर पांच विकेट लिए तो वहीं शारदुल ठाकुर, खलील अहमद, विजय शंकर और कृणाल पंड्या को एक-एक सफलता मिली। वेस्टइंडीज के कप्तान जेसन मोहम्मद ने टास जीत कर पहले बल्लेबाजी करने का फैसला किया लेकिन चाहर ने पहले ओवर की दूसरी गेंद पर सलामी बल्लेबाज जर्मेन ब्लैकवुड को बिना खाता खोले पवेलियन भेज दिया।</p>
