<p style="text-align: justify;"><strong>मुंब</strong>ई। जेएसडब्ल्यू स्टील ने कर्नाटक के विजयनगर संयंत्र की क्षमता बढ़ाने के लिए मार्च 2020 तक 7,500 करोड़ रुपए निवेश करने की बुधवार को घोषणा की। कंपनी ने बयान में कहा कि इस संयंत्र की मौजूदा क्षमता 120 लाख टन सालाना है। कंपनी इसे बढ़ाकर 130 लाख टन करना चाहती है। कंपनी ने दावा किया कि यह एक ही जगह पर स्थित देश की सबसे अधिक क्षमता वाला संयंत्र है। कंपनी के उप-प्रबंध निदेशक विनोद नवल ने कहा कि देश में इस्पात की खपत बढ़ने की उम्मीदों के तहत क्षमता विस्तार के ये प्रयास उभरती उपभोक्ता मांग की पूर्ति करने की हमारी तैयारी सुनिश्चित करेंगे।</p>
