<p style="text-align: justify;"><strong>इंदौर</strong>। पुलिस ने चार वाहन चोर गिरफ्तार किए हैं, जिनके कब्जे से चोरी की पांच मोटरसाइकिल जब्त की हैं। बाणगंगा पुलिस ने बताया कि मुखबिर से सूचना मिली थी कि दो लड़के बाणेश्वर कुण्ड के पीछे स्थित अच्छे खां सरकार की दरगाह एक मोटरसाइकिल 8 हजार रुपए में बेचने की बात कह रहे हैं। इस सूचना पर दबिश देकर मौके से जगदीश पिता पुरानाथ योगी (26) निवासी ग्राम तनोड़िया थाना आगर जिला आगर मालवा हालमुकाम वृन्दावन कॉलोनी और सुमित पिता अशोक ओझा (19) निवासी गली नं. 2 कुशवाह नगर को पकड़ा। इनके कब्जे से बाइक जब्त की। कागजात व अन्य जानकारियां पूछने पर नहीं होने की बात कही। पुलिस ने दोनों से सख्ती से पूछताछ करते उक्त मोटरसाइकिल 5 दिन पूर्व राजा बाग कॉलोनी से चोरी करना बताया। बदमाशों ने अन्य चोरी की वारदात कबूलीं, साथ ही अपने साथियों के नाम के नाम बताए। इस पर पुलिस ने इनके साथी माखन उर्फ कालू पिता रामाजी कदम निवासी ब्रह्मबाग कॉलोनी और संदीप उर्फ पुच्ची पिता धन्नालाल मालवीय निवासी गोविन्द नगर खारचा (कम्युनिटी हॉल के पास) को पकड़ा। इनसे भी चार बाइक जब्त कीं। पुलिस आरोपियों से पूछताछ कर अन्य वारदातों का पता लगाने का प्रयास कर रही है।</p>
