<p style="text-align: justify;"><strong>जबलपुर</strong>। शहर एवं राजमार्ग पर सड़क दुर्घटनाओं का सिलसिला थम नहीं रहा है। तिलवारा स्कूल मोड़ पर एक युवक को उस वक्त डम्पर ने कुचल दिया जब वह अपने बहन से मिलकर अपने घर लौट रहा था। वहीं माढ़ोताल थाना क्षेत्र अंतर्गत पौड़ी मोड़ के पास बुधवार देर रात सड़क हादसे में एक अन्य युवक की भी मौत हो गई तथा दो लोग घायल हुए हैं। हादसे के चलते घंटे भर जाम लगा रहा। जानकार अनुसार मगरमुंहा निवासी सूरज प्रसाद का बेटा अजय उर्फ अज्जू चक्रवर्ती उम्र 18 वर्ष बुधवार को देवरी स्थित बहन के घर एक कार्यक्रम में शामिल होने गया था। गुरुवार सुबह वह बाइक क्रमांक एमपी 20 एमजेड 6091 से घर लौट रहा था। तिलवारा स्कूल मोड़ पर सुबह 9.15 बजे बरगी की तरफ जा रहे डम्पर क्रमांक एमपी 20-4111 के चालक ने लापरवाहीपूर्वक चलाते हुए अज्जू की बाइक को टक्कर मार दी। अज्जू के सिर, हाथ-पैर व शरीर में कई जगह चोटें आयी। राहगीर ग्राम देवरी निवासी शुभम बेन ने एम्बुलेंस की मदद से उसे मेडिकल भिजवाया। जहां चिकित्सकों ने उसे मृत घोषित कर दिया। घटना के बाद मौके पर भारी संख्या में लोग एकत्रित हो गए। सभी ने यातायात की अराजकता पर आक्रोश जाहिर किया। वहीं दुर्घटना के बाद चालक मौके पर डम्पर छोड़ कर फरार हो गया है।</p>

<p style="text-align: justify;"><strong>सिहोरा में सड़क हादसा</strong></p>

<p style="text-align: justify;">सिहोरा में ग्राम मोहसाम के निकट एक ट्रक नूे बाइक सवार देवर और भाभी को टक्कर मार दी। उपचार के चलते भाभी की मौत हो गई है। पुलिस के अनुसार कटनी माधव नगर ग्राम पहाड़ी निवासी हरिशंकर दुबे अपने भाभी अभिलाषा दुबे को लेकर मोटर साइकिल एमपी 21 एमबी 1126 जबलपुर आ रहे थे। बुधवार की शाम चार बजे के करीब एनएच.7 मोहसाम गांव के पास सामने से आ रहे ट्रक ने मोटर साइकिल को टककर मार दी। हादसे में बाइक सहित दोनों काफी दूर तक घिसट गए। अभिलाषा के सिर में गंभीर चोट आई थी। उसको इलाज के लिए भर्ती कराया गया था जहां उपचार के चलते ेउसकी मौत हो गई।</p>
