<p style="text-align: justify;"><strong>भोपाल</strong> ।&nbsp; बिलखिरिया इलाके में रेलवे के रिटायर्ड अफसर के बेटे की हत्या का मामला सुलझ गया है। इस मामले में मृतक की मां और पड़ोसी युवक को गिर&mu;तार कर लिया है। मां ने पुलिस को बताया कि उनका बेटा आए दिन उनसे और बहू के साथ नशे में मारपीट करता था। उसे कई बार थाने में बंद कराया जा चुका था, लेकिन हरकत बंद नहीं हुई। घटना वाले दिन भी वह मां से मारपीट कर रहा था, तभी पड़ोसी पहुंचा तो उससे मारपीट करने लगा। इसी बीच मां ने गला घोंटकर हत्या कर दी और लाश जंगल में फेंक दी एसपी साउथ राहुल कुमार लोढ़ा के मुताबिक शनिवार सुबह बिलखिरिया इलाके में अभिनव कैंपस खजूरीकला निवासी राजकुमार चंदेल (33) की अधजली लाश मिली थी। परिजन संदेह के घेरे में थे। पुलिस ने जब उनसे पूछताछ की तो मृतक की मां अनीता ने बताया कि राजकुमार आए दिन मारपीट करता था। शुक्रवार रात बहू और पोता अंदर कमरे में सो रहे थे, जबकि उनके पति बाजू वाले कमरे में थे। वे रिटायर्ड हैं और पैरालिसिस के मरीज हैं। रात को शराब के नशे में घर पहुंचे राजकुमार ने उनके साथ मारपीट शुरू कर दी। मेरी चीख सुनकर पड़ोस में रहने वाले कुशवाहा आ गए। वे सब्जी का ठेला लगाते हैं। उन्होंने राजकुमार को पकड़ने की कोशिश तो वह उनसे ही मारपीट करने लगा। इसके बाद गमछे से राजकुमार का गला घोंट दिया, जिससे उसकी मौत हो गई। हत्या के बाद कुशवाहा वैन से राजकुमार की लाश बिलखिरिया इलाके फेंक आया था। उसने केरोसिन डालकर आग भी लगाई थी।</p>
