<p style="text-align: justify;"><strong>जबलपुर</strong>।<strong> </strong>जबलपुर शहर एक अच्छा शहर है, जो मेरे घर जैसा है, यहां की यादें हमेशा मन में बनी रहती हैं। मेरा जुड़ाव आज भी जबलपुर से बना हुआ है। मां नर्मदा से आज भी हम जुड़े हुए हैं, नर्मदा में आकर हर एक व्यक्ति का अहंकार खत्म होना चाहिए, जिसे कि इंसान ने ही बनाया है। उक्त उद्गार भारत के प्रधान न्यायाधीश दीपक मिश्रा ने अपने 2 दिवसीय जबलपुर प्रवास के दौरान हाईकोर्ट एडवोकेट बार व सीनियर एडवोकेट काउंसिल की ओर से साउथ ब्लॉक में आयोजित अपने सम्मान समारोह को संबोधित करते हुए दिए।</p>

<p style="text-align: justify;"><strong>कभी नहीं भुला सकते स्नेह</strong></p>

<p style="text-align: justify;">अपने उद्बोधन में प्रधान जस्टिस आॅफ इंडिया दीपक मिश्रा ने आगे कहा कि कहा कि जबलपुर में उनका 13 वर्ष का कार्यकाल रहा है, इस दौरान न्यायाधीशों व अधिवक्ताओं व न्यायिक अधिकारियों से मिले स्नेह को वह कभी भुला नहीं सकते। लोक अदालत के जो मायने लेकर शुरुआत हुई तो उसे अपार सफलता मिल रही है। यहां के नागरिकों का भाव भी कॉफी अच्छा है।</p>

<p style="text-align: justify;"><strong>जो ईश्वर ने नहीं दिया, वो अर्पित करें मंदिरों में</strong></p>

<p style="text-align: justify;">उन्होंने आगे कहा कि भगवान ने सब कुछ बनाया है और इंसानों ने अहंकार बनाया है। मंदिरों में जाकर इंसान को वह चीज अर्पण करना चाहिए जो उसे ईश्वर ने नहीं दी है और ईश्वर ने इंसान को अहंकार नहीं दिया है। मां नर्मदा के पास आने के बाद हर एक इंसान छोटा हो जाता है। मंदिरों में जाकर इंसान को अपना अहंकार छोड़ कर आना चाहिए।</p>
