<p style="text-align: justify;"><strong>बदायूं</strong>। समाजवादी पार्टी के वरिष्ठ नेता शिवपाल यादव ने शुक्रवार को कहा कि अगर सपा अध्यक्ष अखिलेश यादव ने बड़ों की बात मानी होती तो वह दोबारा उत्तर प्रदेश के मुख्यमंत्री बन जाते। अखिलेश के चाचा और पार्टी में कभी उनके प्रतिद्वंद्वी रहे शिवपाल ने छोटे सरकार की मजार पर चादरपोशी के बाद संवाददाताओं से कहा कि अखिलेश और उनके चचेरे भाई सांसद धर्मेंद्र यादव को उन्होंने गोद में खिलाया, परवरिश की, शादी भी करवाई, लेकिन युवा पीढ़ी अब किसी की नहीं सुनती है। उन्होंने कहा, अगर बड़ों की बात मानी गई होती तो आज प्रदेश में सपा की सरकार होती और अखिलेश मुख्यमंत्री होते। यही नहीं, बिहार में भी सपा सरकार बनी होती।</p>
