<p style="text-align: justify;"><strong>जबलपुर</strong>। साउथ ईस्टन कोल लिमिटेड सोहागपुर धनपुरी शहडोल के रिटायर्ड मुख्य प्रबंधक सहेन्द्र कुमार सिन्हा को जबलपुर सीबीआई की अदालत ने रिश्वत के मामले में दोषी ठहराया है। सीबीआई की विशेष न्यायधीश माया विश्वलाल की अदालत ने आरोपी को अलग-अलग धाराओं में अधिकतम चार साल की सजा सुनाते हुए 90 हजार रुपये का अर्थदंड लगाया है। इसके साथ ही अदालत ने आरोपी के पास से छापेमारी के दौरान बरामद हुई 2.19 लाख की राशि का कोई स्पष्टीकरण न होने पर उसे राजसात करने के आदेश दिये हैं। अदालत ने आरोपी की जमानत भार मुक्त करते हुए उसे जेल भेजने के आदेश दिए।</p>

<p style="text-align: justify;"><strong>2011 में दबोचा गया था</strong></p>

<p style="text-align: justify;">प्रकरण के अनुसार एसईसीएल के ठेकेदार हंसराज तंवर ने सीबीआई एसपी को शिकायत की थी। मेसर्स तिरुपति कंस्ट्रक्शन से बगवार रोड रिपेयरिंग का वर्क आॅर्डर जारी करने तत्कालीन एसईसीएल के मुख्य प्रबंधक व आरोपी सहेन्द्र कुमार सिन्हा ने तीन फीसदी रिश्वत की मांग की थी। उक्त शिकायत पर सीबीआई जबलपुर की टीम ने 7 सितंबर 2011 को योजनाबद्ध तरीके से आरोपी सिन्हा को 30 हजार रुपये की रिश्वत लेते हुए गिर&mu;तार किया था।</p>
