<p style="text-align: justify;"><strong>भोपाल </strong>।&nbsp;<strong> &nbsp;</strong> शिक्षक कैसे पढ़ाएं, इस दौरान आने वाली समस्याओं का कैसे सामना करें और स्टूडेंट्स के साथ किस तरह का व्यवहार करें, यह सिखाने के लिए सेंट्रल इंस्टीट्यूट आॅफ एजुकेशन टेक्नोलॉजी (सीआईईटी) एवं नेशनल काउंसिल आॅफ एजुकेशन रिसर्च एंड टेक्नोलॉजी (एनसीईआरटी) के सहयोग से आॅनलाइन कोर्स शुरू किया जा रहा है। इसके लिए किसी भी प्रदेश के शिक्षक आवेदन कर सकते हैं। प्राथमिक स्तर का प्रशिक्षण देने के लिए एक्शन रिसर्च इन एजुकेशन विषय पर आॅनलाइन कोर्स के लिए आवेदन प्रक्रिया शुरू हो चुकी है। सभी टीचर्स को एक्शन रिसर्च का एक प्रपोजल बनाना होगा, जिस पर वह काम कर सकेंगे। इस कोर्स में कम्युनिकेशन स्किल पर ज्यादा फोकस रहेगा। यह भी शामिल रहेगा कि छात्र शिक्षक से सिर्फ पढ़ाई को लेकर ही बात न करें, बल्कि अन्य गतिविधियों जैसे - खेल, बागवानी, लेखन, यात्रा आदि से जुड़े मामलों पर भी चर्चा करें। शोध में इस बात का भी खुलासा हुआ है कि शिक्षक अपनी बात कहने या अनौपचारिक माहौल निर्मित करने के लिए छात्रों से संदर्भ के साथ बात करें। इस बात में शिक्षा भी शामिल हो।</p>

<p style="text-align: justify;"><strong>सबसे बड़ी समस्या संवादहीनता</strong></p>

<p style="text-align: justify;">एनसीईआरटी ने हाल ही में शिक्षकों को लेकर एक शोध करवाया है। इस शोध में इस बात पर जोर दिया गया कि शिक्षकों को क्लास रूम में किस तरह की परेशानी उठानी पड़ती है। इसमें सामने आया कि सबसे बड़ी परेशानी है संवाद हीनता की। शिक्षक और छात्रों के बीच संवाद में सामंजस्य नहीं बन पाता है।</p>

<p style="text-align: justify;"><strong>सात सप्ताह के कोर्स में होंगे पांच मॉड्यूल</strong></p>

<p style="text-align: justify;">यह कोर्स सात सप्ताह का है। इसमें पांच मॉड्यूल होंग। हर सप्ताह एक मॉड्यूल पर चर्चा होगी। प्रतिभागियों को कोर्स के हर सप्ताह दो घंटे पढ़ाई करनी होगी। कोर्स में वे शिक्षक और शिक्षण कार्य से जुड़े शिक्षाविद् शामिल हो सकते हैं, जिनका कार्यक्षेत्र एजुकेशन में रिसर्च का रहा है। उन्हें कम्प्यूटर की नॉलेज होनी जरूरी है। प्रतिभागी 20 जून तक अपना आवेदन कर सकते हैं।</p>
