<p style="text-align: justify;"><strong>जबलपुर</strong>। बालाघाट में एक अजीब वाकया उस समय सामने आया, जब भाजपा नेत्री विरोध दर्ज करवाने के लिए तालाब में उतर गईं। तालाब में चारों और जलकुंभी, काई और गंदगी फैली हुई है और भाजपा नेत्री झुग्गी प्रकोष्ठ की स्थानीय अध्यक्ष मनोरमा नागेश्वर उसके बीच उतर कर खड़ी हो गईं। वे तालाब के किनारे भरने से नाराज है। महिला ने अपनी ही पार्टी भाजपा पर प्रताड़ना का आरोप लगाया है। उसकी इस बात पर पुलिस से झड़प भी हुई है। तालाब में उतरी महिला को तालाब से निकालने के प्रयास देर रात तक जारी हैं। घरों में भर जाता है पानी बताया जा रहा है कि बारिश के दिनों में बूढ़ी तालाब में जलभराव होने से दर्जन भर घरों में पानी भर जाता है, जिसके चलते निचले हिस्से से पानी की निकासी की जाती है। इस दौरान बसाहट वाले क्षेत्र में लोगों के घरों में पानी भर जाता है।</p>

<p style="text-align: justify;"><strong>अपनी ही पार्टी पर प्रताड़ना का आरोप</strong></p>

<p style="text-align: justify;">जिसके चलते निचले हिस्से में पाल बनाने के लिए मिट्टी-मुरम डाली जा रही है, जिसका तालाब में मकान बनाकर रह रहे लोगों के द्वारा विरोध किया जा रहा है और इसी के विरोध में महिला मनोरमा नागेश्वर तालाब में उतर गईं। भाजपा नेत्री ने भाजपा के जनप्रतिनिधियों और नपा अध्यक्ष अनिल धुवारे पर प्रताड़ना का आरोप लगाया है।</p>
