<p style="text-align: justify;"><strong>भोपाल</strong>।<strong> </strong>भारत भवन में शुक्रवार को भोपाल थियेटर के सहयोग से नाटक &#39;जंगल में खुलने वाली खिड़की&#39; का मंचन किया गया। जितेन्द्र भाटिया द्वारा लिखित इस नाटक का निर्देशन प्रशांत खिरवड़कर ने किया। करीब 1 घंटा 30 मिनट के इस नाटक में तीन कलाकारों ने अपने अभिनय का शानदार परिचय देकर श्रोताओं को अंत तक बांधे रखा। यह नाटक उपभोक्तावाद और बाजारवाद का समाज पर असर दिखाता है, जो धीरे-धीरे हमारे मूल्यों और संवेदनाओं पर हावी हो रहा है। नाटक में जयशंकर प्रसाद लिखित दो गीतों का प्रयोग भी किया गया। नाटक के केंद्र में पति-पत्नी और उनकी ख्वाहिशें हैं, जो उन्हें एक-दूसरे से दूर करती हैं। इस नाटक के माध्यम से राजीव वर्मा ने काफी लंबे समय बाद रंगमच पर वापसी की।</p>

<p style="text-align: justify;"><strong>लड़के की होती है तलाश</strong> : नाटक में दिखाया गया कि पति-पत्नी मुंबई में रहते हैं। पति मॉर्डन लाइफ जीता है, लेकिन पत्नी को यह पसंद नहीं। वह संस्कारों की बात करती है। बाहर से घर वापसी करते समय पत्नी अपने पति से कहती है, तुम घर चलो मैं जंगल के रास्ते महुए के फूल देखते हुए घर लौट आऊंगी। इस तरह उसके मन की खिड़की जंगल में खुलती है।</p>

<p style="text-align: justify;"><strong>हवेली जैसा सेट</strong></p>

<p style="text-align: justify;">नाटक का सेट हवेली की तरह बनाया गया। साथ ही कॉस्ट्यूम भी एलीट क्लास की झलक दिखी। वहीं नाटक में लाइटिंग का इस्तेमाल भी शानदार रहा । हर सीन के साथ लाइट, उस दृश्य को अलग ही पहचान दे रही थी। नाटक में अभिनय राजीव वर्मा, प्रवीण महुवाले और महुआ चटर्जी ने किया है।</p>
