<p style="text-align: justify;"><strong>श्रीनगर</strong>। अलगाववादी संगठनों की विरोध रैली को विफल करने के लिए पुलिस ने सोमवार को हुर्रियत कांफ्रेंस के दोनों धड़ों के अध्यक्ष सैयद अली शाह गिलानी और मीरवाइज उमर फारुक को नजरबंद कर दिया। जम्मू कश्मीर लिबरेशन फ्रंट (जेकेएलएफ) के अध्यक्ष यासीन मलिक को भी हिरासत में लिया गया है। हुर्रियत के नरमपंथी धड़े के प्रवक्ता के मुताबिक काफी संख्या में सुरक्षा बल और पुलिस के जवानों को मीरवाइज के निगीन स्थित आवास के बाहर तड़के ही तैनात कर दिया गया। दूसरी तरफ हुर्रियत के कट्टरपंथी धड़े के प्रवक्ता ने बताया कि गिलानी के हैदरपोरा स्थित आवास के बाहर भी पुलिस के जवान तैनात हैं।</p>
