<p style="text-align: justify;"><strong>लंदन</strong>। पाक के अपदस्थ प्रधानमंत्री नवाज शरीफ ने लंदन के एक अस्पताल में कृत्रिम श्वसन प्रणाली पर रखी गईं अपनी पत्नी को छोड़ कर भ्रष्टाचार के आरोप का सामना करने पाकिस्तान लौटने की संभावना खारिज कर दी। शरीफ की 68 वर्षीय पत्नी कुलसुम गले के कैंसर से पीड़ित हैं और पिछले साल से लंदन के एक अस्पताल में हैं जहां उनका इलाज चल रहा है। नवाज ने अस्पताल के बाहर संवाददाताओं से कहा, जब कुलसुम वेंटिलेटर पर हों तो ऐसी हालत में क्या मैं पाक जाने के बारे में सोच सकता हूं?</p>
