<p style="text-align: justify;"><strong>ग्वालियर</strong>। बंग्लादेशी घुसपैठिया अहमद अलमक्की को क्राइम ब्रांच और पड़ाव पुलिस ने संयुक्त कार्रवाई कर जहांगीराबाद, बन्दलागुढ़ा, थाना चन्द्रायनगुट्टा हैदराबाद से पकड़ कर वहां पर न्यायालय में प्रस्तुत किया और ट्रांजिट रिमांड पर ले आई।। यहां उसे सोमवार को न्यायालय में प्रस्तुत कर रिमांड पर लिया है। अहमद अलमक्की ने छह माह पहले खालीदिया अरब में रहने वाले अपने भाई से 56 हजार रुपए मंगवाकर एक आरक्षक के साथ बाजार से लैपटॉप और सिम खरीदी। भागने में उसकी मदद गुना के रहने वाले इदरीश, ग्वालियर के महमूद व हैदराबाद के इस्माइल ने की। पुलिस ने इदरीश को पकड़ लिया, जबकि अन्य की तलाश की जा रही है। अहमद अलमक्की हैदराबाद में आलम बनकर रह रहा था। वह वर्मा भागने की फिराक में था। उल्लेखनीय है कि 12 जून को एजी आॅफिस के पास स्थित मस्जिद से अहमद अलमक्की भाग निकला था। जिसकी तलाश सरगर्मी से की जा रही थी। क्राइम ब्रांच की टीम ने लैपटॉप व मोबाइल , जिसमें गुना निवासी इदरीश व इस्माइल का नाम सामने आया। इसके बाद उसका मोबाइल नंबर मिला जिसकी लोकेशन के माध्यम से उसका पता ठिकाना खोज निकाला। हैदराबाद में वह किसी वर्मा के मकान में छिपकर रह रहा था। उसे वर्मा का वीजा लेते समय गिरफ्तार किया गया। प्रेसवार्ता कर एएसपी क्राइम पंकज पाण्डे ने उसकी गिरफ्तारी का खुलासा किया।</p>
