<p style="text-align: justify;"><strong>नई दिल्ली</strong>। अटल सरकार में वित्त मंत्री रहे यशवंत सिन्हा मोदी सरकार के खिलाफ बनारस में आम आदमी पार्टी की रैली में शामिल नहीं होंगे। हालांकि उनके सहयोगी और भाजपा के बागी सांसद शत्रुघ्न सिन्हा इसमें शिरकत करेंगे। यशवंत ने इसी साल अप्रैल में भाजपा से अलग होने की घोषणा की थी। इसके बाद उन्होंने शत्रुघ्न सिन्हा के साथ गैर राजनीतिक संगठन राष्ट्र मंच का संगठन किया था यह भाजपा विरोधी गठबंधन का समर्थन करता आया है। सोमवार को यशवंत सिन्हा ने कहा कि मैंने पूरी तैयारी कर ली थी लेकिन स्वास्थ्य ठीक नहीं है, इसलिए नहीं जा रहा हूं। आम आदमी पार्टी वाराणसी में पांच चरणों की पदयात्रा शुरू कर रही है।</p>
